Pécs-Baranyai Kereskedelmi és Iparkamara

Get Ready for Japan - piaci lehetőségek és menedzsment képzés - online
2022-05-16 08:00 - 2022-05-27 17:00 (Europe/Helsinki) | online
Az EU Japan-Centre az idei évben is folytatja kéthetes Get Ready for Japan képzéssorozatát, melynek során a vállalkozások első kézből ismerhetik meg a japán üzleti környezet, kommunikáció és kultúra sajátosságait workshopok, és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel.

Jelentkezés feltételei
A résztvevő

EU-tagállam állampolgára,
vállalkozása/munkaadója az EU-tagállamok területén található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

A csoport létszáma 14 főre van korlátozva. A résztvevőket, a beérkezett jelentkezések szakmai szempontok alapján való rangsorolása után választják ki.
A részvétel ingyenes, de az egyes online üléseken való részvétel kötelező.
Jelentkezési határidő: 2022. március 10. (csütörtök)

Képzés időpontja: 2022. május 16-27.
A képzés és a jelentkezés további részleteiről bővebben:
Get ready for Japan

Get ready for Japan - Üzleti lehetőségek és exportképzés
2021-05-31 - 2021-06-11 | Online
Az EU Japan-Centre kéthetes online képzést és üzleti partnertalálkozót szervez, ahol a vállalkozások első kézből ismerhetik meg a japán üzleti környezet és kultúra sajátosságait online workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
vállalkozás tulajdonosa > 50% EU vagy COSME partnerországban található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Jelentkezési határidő: 2021. április 15.
Képzés időpontja: 2020. május 31 – június 11.
Részletes információk és jelentkezés ITT.

Piaci lehetőségek és menedzsment képzés Japánban
2020-09-07 - 2020-09-18 | Majorossy Imre utca 36., Pécs, 7625, Magyarország
Az EU Japan-Centre kéthetes kiutazást szervez Japánba, ahol a vállalkozások első kézből ismerhetik meg a japán üzleti környezet és kultúra sajátosságait workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Költségek
A kiutazás és a szállás önköltséges, az EU-Japan Centre fedezi az összes képzéssel kapcsolatos költséget (előadói díj, bérleti díj, céglátogatások, közlekedés stb.) A résztvevőknek 1200€ letéti díjat kell fizetniük a kéthetes képzésen való részvételre, melyet a kiutazás után 8 héten belül és az esemény utáni kérdőív kitöltését követően visszatérítenek.
A résztvevő KKV-k 1200€ támogatásban részesülnek, melyből a képzésről való hiányzás esetén napi 100€ levonást von maga után. A férőhelyek korlátozott számban elérhetők, a jelentkezéseket a feltételeknek való megfelelés alapján bírálják el.
Jelentkezési határidő: 2020. február 13.
Képzés időpontja: 2020. május 18-29.
A képzés és a jelentkezés további részleteiről bővebben:
Get ready for Japan

XI. LIFE Klímapolitikai Tréning: LIFE CLIMA Pályázatírás 2020
2020-06-08 10:00 - 15:30
A XI. LIFE Klímapolitikai Tréning: LIFE CLIMA Pályázatírás 2020 című virtuális rendezvény célja a LIFE Éghajlat-politika alprogrammal kapcsolatos naprakész tudás megosztása és kölcsönös tapasztalatcsere virtuális képzés keretében a magyar LIFE közösség valamennyi szereplőjének részvételével.

Ennek szellemében a LIFE Klímapolitikai Csapat előadásai mellett további releváns szakértők is megosztják az éghajlat-politikai pályázatokkal kapcsolatos legfontosabb tudnivalókat, tanácsokat.
PROGRAM
10:00 Köszöntő – A hazai, uniós és nemzetközi klímapolitika aktualitásai
Rábai Mónika, főosztályvezető, Klímapolitikai Főosztály ITM
10:15 A LIFE program bemutatása, projekttípusok, hasznos dokumentumok – Pályázatírás és projektmenedzsment a LIFE programban, a Külső Monitoring Csoport szerepe
Heilmann Diána, szakmai monitorozó, az Európai Bizottság Külső Monitoring Csoportja (NEEMO)
10:45 A LIFE Éghajlat-politika alprogram szakmai értékelési szempontjainak bemutatása
Kovács Barbara, LIFE CLIMA nemzeti kapcsolattartó, Klímapolitikai Főosztály ITM
11:15 A LIFE Éghajlat-politika alprogram pénzügyi értékelési szempontjainak bemutatása
Erdélyi Dániel, klímapolitikai szakértő, Klímapolitikai Főosztály ITM
11:45 Tájékoztatás az Európai Beruházási Bank által nyújtott kiegészítő lehetőségről: pénzügyi eszközök (FI-k) – nemcsak – LIFE pályázatokhoz
Európai Beruházási Bank – Angol nyelvű előadás, magyar összefoglalóval a leírásban
12:15 „Kötelező olvasmányok a sikeres LIFE CLIMA pályázatomhoz” / „Must read EU climate policy documents for my successful LIFE proposal”
Giappichelli, Laura, LIFE CLIMA projekttanácsadó, LIFE Osztály, az Európai Bizottság Kkv-ügyi Végrehajtó Ügynöksége (EASME)
Angol nyelvű előadás, magyar összefoglalóval a leírásban
15:00 Kérdések és válaszok
Helyszín: LIFE pályázatok YouTube csatorna
Időpont: 2020. június 8. hétfő, 10:00-15:30.
A rendezvényen való részvételi szándékát kéjük jelezze a LIFE Klímapolitikai Tréning 2020 regisztrációs felületén.

Entrepreneur Leadership Academy
2019-08-06 - 2019-08-13
„7 nap – 9 lépés – 10 amerikai fiatal – 20 magyar fiatal – 30 ötlet – végtelen számú lehetőség”

Ez az Entrepreneur Leadership Academy összefoglalva. Augusztus 6-13. között lehetőség lesz egy amerikai sorozatvállalkozótól elsajátítani azt a 9 lépést, mellyel felépítette milliárdos cégeit. Az egy hét során az amerikai vállalkozói szemlélettől kezdve az ötlet validálásán és prototípus-készítésen át a piacra lépési stratégiáig mindent megtanulható.
A program a teljes heti szállást és étkezést is állja.
A jelentkezésre EZEN a linken van lehetőség.
Mivel a résztvevői létszám limitált, így minden jelentkező egy kétlépcsős, angol nyelvű kiválasztási folyamaton vesz részt.
„Valósítsd meg ötleted, jelentkezz június 30-ig az ELA-ra!”

/Az INPUT Program ajánlásával/

Alapfokú iparjogvédelmi tanfolyam
2019-05-23 08:00 - 17:00, 2019-05-16 08:00 - 17:00, 2019-05-09 08:00 - 17:00 | Szellemi Tulajdon Nemzeti Hivatala, II. János Pál pápa tér 3., Budapest, 1081, Magyarország
A Szellemi Tulajdon Nemzeti Hivatala alapfokú iparjogvédelmi tanfolyamot indít. A kétnapos képzés dátumai: 2019. május 9. és 16. A tanfolyam végén a résztvevők szakvizsgát tesznek 2019. május 23-án. Az oktatások és a vizsga helyszíne: Szellemi Tulajdon Nemzeti Hivatala, 1081 Budapest, II. János Pál pápa tér 3.
A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam általános bevezetést nyújt a szellemitulajdon-védelem legfontosabb kérdéseibe, rálátást biztosít az iparjogvédelem rendszerére és főbb összefüggéseire. Ezen belül részletesen tárgyalja az iparjogvédelmi oltalmi formákat (szabadalom, védjegy, használati- és formatervezési-mintaoltalom), azok eljárásrendjét és gazdasági jelentőségét, az iparjogvédelem területén segítséget, információt nyújtó intézményeket és szolgáltatásaikat, az iparjogvédelmi kutatásokat segítő adatbázisokat.
A képzés írásbeli vizsgával zárul és alapfokú iparjogvédelmi képesítést tanúsító bizonyítvány megszerzését teszi lehetővé.
Az alapfokú iparjogvédelmi tanfolyam részvételi díja 30.000 Ft, ami tartalmazza:
• a 20 órás képzést,
• a vizsgadíjat és
• az Alapfokú iparjogvédelmi tankönyv című kiadványt.
Amennyiben részt kíván venni a fent megjelölt időpontban induló képzésen, kérjük részvételi szándékát legkésőbb 2019. április 18-ig jelezze az anna.szenczi@hipo.gov.hu e-mail címen az alábbi adatok megadásával:
Név:
Lakcím:
Születési hely, idő:
Anyja neve:
Munkáltató megnevezése, címe (amennyiben a munkáltató téríti a képzés díját):
A részvételi díjat a tanfolyam kezdetéig átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
A kérdésekkel kapcsolatban az SZTNH munkatársai rendelkezésre állnak a (061) 474 5548 telefonszámon, vagy a fenti e-mail címen.

Vonzó munkahely leszünk! - tréning munkáltatóknak
2019-05-16 10:00 - 16:00, 2019-05-09 10:00 - 16:00 | CsakPont Szigetvár, Dózsa Gy. utca 5/a., Szigetvár, Baranya, 7900, Magyarország
2018 továbbra is a munkaerő-hiányról szól Magyarországon. A vállalkozások a megfelelő humán erőforrás biztosítása miatt rá vannak kényszerítve, hogy egyre kifinomultabb eszközökkel és egyre komolyabb ajánlattal rukkoljanak elő jövendőbeli és jelenlegi alkalmazottaik számára. Már nem elég a vonzó juttatási csomag és az ígéretes karrierlehetőség, a dolgozóknak több kell: olyan munkakörülmények biztosítása, amelyek teret adnak és hagynak a magánéletnek is. Legyen szó akár családról, hobbiról vagy másodvállalkozásról.

A hazai és nemzetközi kutatások eredményei egy irányba mutatnak: a családbarát munkahelyek sikeresebbek, mint a munka-magánélet összhangját kevésbé támogató szervezetek. És hogy miért? Mert sok-színű és kreatív eszköztárral rendelkeznek a munkaerő megtartására és menedzsmentjére vonatkozóan. A tréning célja, hogy – a családbarát attitűd mellett – ezeket a változatos eszközöket ismertesse meg résztvevőivel.
Akiknek ajánljuk:

HR-vezetőknek és -felelősöknek
Kommunikációs vezetőknek
Kis- és középvállalati ügyvezetőknek, középvezetőknek

Amit a 20 órás tréning ad

4 órában elméleti, 16 órában pedig gyakorlati megközelítésű válaszokat arra a kérdésre, hogy hogyan lehet az egyéni és a vállalati igényeket egymáshoz igazítva, rugalmasan összehangolni
Arra megoldásokat, hogy a cég vezetése hogyan tudja az egyedi eseteket rendszerszinten kezelni
A családbarát működési elvek és alapok megismerését és alkalmazásának módját és lehetőségeit
Az atipikus foglalkoztatás formáinak megismertetését

Összességében másoknál már működő jó gyakorlatok bevezetési lehetőségeit.
Akik a tréninget tartják:

Az IFKA Kft. SZERVEZETFEJLESZTÉSI CSOPORTJÁNAK trénerei és szervezetfejlesztői, akik közel 150 hazai vállalkozásnak segítettek már:
felmérni és bevezetni a rugalmas foglalkoztatást
munkáltatói brandet építeni és
kiterjedt szervezetfejlesztéssel család- és munkavállaló barát vállalkozásokat építeni, amelyek a piacon is sikeresen állják meg a helyüket.

A tréninget ingyenesen biztosítjuk a résztvevőknek, mert a program a „NŐNAP 365 Nő-Köz-Pont működtetése Nyugat-Baranyában, Szigetvár központtal” (EFOP-1.2.9-17-2017-00102) című pályázat keretében és forrásaiból valósul meg. (Felnőttképzési engedélyszám: E-001784/2018)
Helyszín: 7900 Szigetvár, Dózsa György u. 5/A (Magtár)
Időpont: 2019. május 9. és május 16. 10-16 óráig
This form is currently closed for submissions.
A tréning ingyenes, de előzetes regisztrációhoz kötött!

Alapfokú szerzői jogi tanfolyam
2019-04-17 08:00 - 17:00, 2019-04-10 08:00 - 17:00, 2019-04-03 08:00 - 17:00 | Szellemi Tulajdon Nemzeti Hivatala, II. János Pál pápa tér 3., Budapest, 1081, Magyarország
A Szellemi Tulajdon Nemzeti Hivatala alapfokú szerzői jogi tanfolyamot indít. A kétnapos képzés dátumai: 2019. április 3. és 10. A tanfolyam végén a résztvevők szakvizsgát tesznek 2019. április 17-én. Az oktatások és a vizsga helyszíne: Szellemi Tulajdon Nemzeti Hivatala, 1081 Budapest, II. János Pál pápa tér 3.
A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam bemutatja a szerzői jog alapjait, részletesen tárgyalja a szerzők jogait és e jogok korlátait. A képzés kitér a szerzői művek felhasználása mellett a jogérvényesítésre, bemutatja a nemzetközi és uniós jog vonatkozó szabályait.
A képzés írásbeli vizsgával zárul és alapfokú szerzői jogi képesítést tanúsító bizonyítvány megszerzését teszi lehetővé.
A tanfolyam díja 30.000 forint, ami tartalmazza:
• a 20 órás képzést,
• a vizsgadíjat és
• a Bevezetés a szerzői jogba című jegyzetet.
Amennyiben részt kíván venni a fent megjelölt időpontban induló képzésen, kérjük részvételi szándékát legkésőbb 2019. március 14-ig jelezze az anna.szenczi(kukac)hipo.gov.hu e-mail címen az alábbi adatok megadásával:
Név:
Lakcím:
Születési hely, idő:
Anyja neve:
Munkáltató megnevezése (amennyiben a munkáltató téríti a képzés díját):
A részvételi díjat a tanfolyam kezdetéig átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
A kérdésekkel kapcsolatban az SZTNH munkatársai rendelkezésre állnak a (061) 474 5548 telefonszámon, vagy a fenti e-mail címen.

Marketing építőkockák: a fejlődő vállalkozás lehetősége kezdőknek és haladóknak
2019-03-28 13:00 - 17:00 | Pécsi Kereskedelmi Központ
KamarAAkadémia képzési rendszere a megyében és a dél-dunántúli régióban működő KKV-k versenyképességének javítása, valamint a működésük és fejlődésük támogatásához szükséges elméleti és gyakorlati tudás, ismeretek, naprakész információk biztosítása érdekében jött létre. A 2019. év első képzése során a fejlődő vállalkozások marketing stratégiájának elemeit, lépéseit ismerhetik meg a résztvevők Czirják Tamás vállalkozófejlesztő gyakorlatorientált képzésén.

Vállalkozónak lenni hatalmas kihívás, hiszen az alkalmazotti léttel ellentétben neked, vállalkozónak senki nem garantálja a havi fixet, sőt… Lehet, hogy hatalmas lelkesedéssel és energiával kezdtél a vállalkozói létbe, és amíg a lelkesedés segít, mindent meg is teszel a siker érdekében. De mi lesz akkor, ha az álmodat csak sokára érheted el?
Vannak olyanok is, akik kényszerből vállalkoznak és csak kevés örömöt lelnek a munkájukban, mert az rengeteg energiájukat, idejüket leköti, s mivel nincs más lehetőségük, így napról napra ugyanabban a taposómalomban teszik a dolgukat.
Vállalkoznod azért érdemes, hogy a munkádért megfelelő ellenértéket kapj és értéket teremtve élvezd annak a gyümölcsét, amit létrehoztál úgy, hogy közben megfelelő mennyiségű szabadidőt és élményt is kapj cserébe.
Hogyan indíthatsz vagy fejleszthetsz egy vállalkozást, hogy ezek a célok megvalósuljanak?
Tudatos folyamat alapján. Ha jól megtervezed és követed a lefektetett lépéseket, akkor olyan (ön)működő rendszert építhetsz ki, mintha csak lego kockákkal dolgoznál.
Melyek az elengedhetetlen és melyek a kerülendő elemei a sikeres marketingnek?
Fontos megértened, hogy ezek a folyamatok és eszközök egymásra és egymásba épülve tudnak a legjobban működni, tehát nem az számít, hogy ma mi a legtrendibb dolog (amit neked is „alkalmazni kell), hanem az, hogy ezek az elemek megfelelően vannak-e egymáshoz kapcsolva!
Az alábbi területeket TILOS kihagyni a marketing építőkockák közül!

Tervezés. Tudd, hogy HONNAN-HOVA akarsz eljutni! (Sajnos az kevés, ha erre csak azt válaszolod, hogy több pénzt és több szabadidőt akarsz…)
Ki a célcsoportod? Mi az ő problémája? – Ezt HOGYAN OLDOD meg a vállalkozásoddal?
Miért ELENGEDHETETLEN az online jelenlét? Miért nem segítenek a felkapott online marketing eszközök egy rendszer nélküli vállalkozásnak?
Hogyan szervezz ki minél több FOLYAMATOT automatizálással a vállalkozásodból? – kezdd el vagy tökéletesítsd a folyamatokat.
ADJ EL ANNAK, aki venni akar, a rossz vevőket pedig küldd el a konkurenciádhoz!
Hogyan készítsd fel a nehézségek megoldására az alkalmazottaidat, amikor nem vagy a cégedben?

Ne feledd, nem a cégedben, hanem a cégeden kell dolgoznod!
Az előadó életfelfogásának fő rendezőelve a proaktivitás. Hisz a komplex ügyfél és vállalkozásbarát megvalósításokban. Számos vállalkozás hatékonyságát növelte tanácsaival az online marketing, webáruházak és rendszerépítések területén. Részletesebb bemutatkozó a linkre kattintva érhető el: Czirják Tamás – előadó
Előzetes segédlet letöltése: Marketing építőkockák
A képzés időpontja: 2019. március 28.
A képzés időtartama: 13:00-16:30 4×45 perc
A képzés helyszíne: Pécsi Kereskedelmi Központ RIC terem (alagsor)
A képzés ingyenes, de regisztrációhoz kötött, a terem befogadó képessége miatt.
Jelentkezni a Jelentkezési lap online kitöltésével lehet. Amennyiben nem kap visszaigazolást a jelentkezést követő munkanapon, az alábbi elérhetőségeken keresse kollégáinkat.
További információ:
Gáncs Katalin 20/5544-771, gancs@pbkik.hu,
Piacsek László 20/2646-668, piacsek@pbkik.hu
A rendezvény megfelelő létszám megléte esetén kerül megrendezésre.
A képzés/tréning/workshop a Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett című, EFOP-1.2.9-17-2017-00082 számú pályázati projekt elemeként valósul meg.
A képzés betelt! Több jelentkezőt a terem befogadóképessége miatt már nem tudunk fogadni! Megértését köszönjük!

Társadalmi partnerképzés
2019-02-20 - 2019-02-21 | CsakPont Szigetvár, Dózsa Gy. utca 5/a., Szigetvár, Baranya, 7900, Magyarország
A képzés célja, a társadalmi partnerség előmozdítása, valamint annak ösztönzése, hogy a társadalom különböző szektorai között, minél több partneri együttműködés jöjjön létre.

A képzés keretében a résztvevők együtt beszélgethetnek és közösen gondolkodhatnak a helyi erőforrások összhangjának és szinergiájának megteremtéséről pl: milyen saját válaszokat és megoldásokat tudnak adni a környezetünket foglalkoztató legfontosabb kérdésekre?
Kiknek szól?

Azoknak, akik elkötelezettek a munka-magánélet széles körű fejlesztésében, a nők és családok életminőségének javításban, a saját környezetük fejlődésében.

Mindenkinek, aki nyitott a közös gondolkodásra, a helyi ügyekre adható válaszok és megoldások együttes keresésére.

A térség közigazgatási, civil, szociális területi, képzés-oktatási, közintézményekbeli elkötelezett szakembereinek és a laikus segítőknek.

Mi fog történni?
A CSBO által kialakított program alapján, 4 fő témakörben dolgozunk

hálózatfejlesztés
partnerség és közösségépítés a gyakorlatban
humán szolgáltatásfejlesztés hálózati keretek között
hálózati működés és szolgáltatásnyújtás fenntarthatósága

A helyi sajátosságokhoz kapcsolódva meghatározzuk az együttműködés főbb területeit és megkezdjük a megoldások, a közös munka kialakítását.
Mi lesz az eredménye?

tényleges alapokon nyugvó kapcsolatok alakulnak ki
a korábbi kapcsolatok elmélyülnek
új, közös lehetőségek tárulnak fel az együttműködésre
megfogalmazódnak konkrét tennivalók
letesszük az együttműködés módszertani alapjait.

A képzést ingyenesen biztosítjuk a résztvevőknek, mert a program a „NŐNAP 365 Nő-Köz-Pont működtetése Nyugat-Baranyában, Szigetvár központtal” (EFOP-1.2.9-17-2017-00102) című pályázat keretében és forrásaiból valósul meg.

Időpont: 2019. február 20-21.
Helyszín: CSAKPont Szigetvár (7900 Szigetvár, Dózsa Gy. utca 5/a.)

Regisztráció
Adatkezelési tájékoztató

Nem tudja, hogyan képviselje magát a munkaerőpiacon?
2019-02-19 09:00 - 14:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Állást keres? Munkahelyet változtatna? Az álláskeresési ismeretek és technikák elsajátításával Ön is felkészülhet a munkaerőpiacra való visszatérésre, fejlesztheti készségeit és tudatosan kommunikálhatja erősségeit.

Életpálya (karrier) tervezés, állláskeresési csatornák, önéletrajz, motivációs levél, állásinterjú, önismeret, önbizalom és önérvényesítés, asszertív kommunikáció… minderről szó lesz a két alkalmas, ingyenesen elvégezhető tréningen!
A képzés célja: a munkaerőpiacra visszatérni kívánó nők felkészítése az újbóli munkába állásra, munkaerőpiaci kompetenciák feljlesztése.
A képzés időpontjai:
2019.02.19.
2019.02.26.
Képzés elemei:

Életpálya-, karriertervezési és álláskeresési ismeretek és technikák.
Aktuális élethelyzet elemzése.
Kommunikációs, önérvényesítő és változáskezelési készségek fejlesztése.
Munkavállalói és személyes erősségek beazonosítása, önismeret és önbizalom erősítése.
Személyes portfólió (önéletrajz, motivációs levél, online jelenlét) kialakítása, állásinterjú.
Rövid-, közép- és hosszútávú tervezés, személyre szabott cselekvési terv elkészítése.

REGISZTRÁCIÓ

Az Ön alkalmazottjai milyen stresszcsökkentő technikákat alkalmaznak?
2019-02-16 09:00 - 13:00 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Vezető vagy beosztott, munka vagy magánélet, minden esetben adódhatnak olyan helyzetek, melyekben a stressz negatív hatásai utolérik az embereket. Mik lehetnek a stressz, a szorongás okai, tünetei? Milyen hatással vannak ezek az egészségünkre? Milyen megelőzési és megoldási lehetőségek állnak a rendelkezésünkre?

A jelentkezők a stresszkezelési módok és technikák tanfolyamon elsajátíthatják, hogyan ismerjék fel és kezeljék a stresszt, hogy ne menjenek emiatt tönkre az emberi és munkahelyi kapcsolataink.

Az ingyenes képzés elsődleges célja, hogy a résztvevő képes legyen az őt ért stresszhelyzeteket megfelelően kezelni, az emberi kapcsolatokban a stressz csapdákat kerülni illetve oldani. Stressz-kezelési módszerek megismerése, és gyakorlása, a konfliktus-kezelés és az asszertív kommunikáció alkalmazásának elsajátítása helyzetgyakorlatok során.

A háromalkalmas képzés időpontjai:
2019.02.16.
2019.02.23.
2019.03.02.
A képzés során elsajátítandó tananyag:
A stressz meghatározása és folyamata
A stressz kezelésének lehetőségei
Konfliktus-kezelés és asszertív kommunikáció

REGISZTRÁCIÓ

Képzési idő: 30 óra (10 óra elmélet, 20 óra gyakorlat)
Képzés helyszíne: 7621 Pécs, Váradi Antal utca 7/2. (VOKE Vasutas Művelődési Ház)

A képzés követelményeit teljesítők sorszámozott tanúsítványt kapnak! A képzés időtartama alatt gyermekfelügyeletet tudunk biztosítani, melyet a jelentkezéskor szükséges igényelni.
A képzés az EFOP-1.2.9-17-2017-00082 azonosítószámú „Munka ÉS Család – A nők munkaerő-piaci helyzetének javítása és Nő-Köz-Pont létrehozása Pécsett” elnevezésű projekt keretében valósul meg.

Tanulástechnika képzés
2018-11-30 13:00 - 18:00, 2018-11-29 13:00 - 18:00 | Pécsi Kereskedelmi Központ
Vannak időszakok egy egyetemi hallgató, vagy bárki életében, amikor egyszerűen nem megy a tanulás, nem sikerül egy információ befogadása, egy anyag, tanulmány feldolgozása, ismereteinek elsajátítása. Sok esetben ér el mindenkit a „ráérünk majd ekkor-, vagy akkor tanulni, foglalkozni vele” érzés. A tanulástechnika egyszerű és hatékony módszereivel elkerülhetők ezek az időről időre visszatérő nehézségek.
A tréning célja:
A résztvevők a meglévő tapasztalataikon, ismereteiken és gyakorlatukon túl ismerjék meg a tanulással kapcsolatos elméleteket, valamint a modern, hatékony ismeretelsajátítási módszerek alapjait.
A résztvevők számára bemutatni, hogy minden tanulásnak számít, ami megváltoztatja az attitűdjüket, a gondolkodásukat, vagy a magatartásukat, hogy a megfelelő módszerekkel véghezvitt tanulás örömöt és sikerélményt szerezhet nekik és általa az életben könnyebben tájékozódhatnak, magasabb minőségi fokon művelődhetnek, hogy megértsék, a folyamatos önművelés hozzásegítheti őket ahhoz, hogy életük teljesebb legyen és általa reális, megvalósítható célokat tűzhetnek ki maguk elé.
A résztvevők számára bemutatni a hazai képzési és szakképzési rendszereket, lehetőségeket és az élethosszig tartó tanulás fontosságát.
Képzés célcsoportja:

felsőoktatásban résztvevő hallgatók,
középiskolai tanulók,
álláskeresők,
pályaorientációs és életpálya tanácsadási szolgáltatást igénylők, valamint
a téma iránt érdeklődő felnőttek.

Az egyéni, páros és csoportos gyakorlatokon keresztül bemutatott ismeretek olyan témák és kérdések köré épülnek fel, mint a:

Hogyan tanulhatunk?
A tanulás folyamata, tervezése, értékelése, stratégiák, formák
Tanulást támogató módszerek, eszközök, környezet
A tanulás hatása a személyiségre
A motiváció szerepe a tanulásban
Élethosszig tartó tanulás és színterei

Képzési idő: 12 óra, két alkalom
Részvételi díj: ingyenes
A képzés az EFOP-3.5.1-16-2017-00003, A duális képzés fejlesztése a Pécsi Tudományegyetemen projekt keretében kerül megrendezésre.
A képzés elvégzésével megszerezhető dokumentum: tanúsítvány
A képzés időpontja: 2018. november 29-30. 13.00-18.00 között
Helyszín: Pécsi Kereskedelmi Központ, de megfelelő létszám esetén kihelyezett tréningre is van lehetőség
Jelentkezés az alábbi linkre kattintva: Regisztráció.
A PBGSZ Nkft. az érdeklődő magánszemélyek, vállalkozások és intézmények képviselői, valamint a képzéseiben résztvevők számára továbbá az alábbi felnőttképzést kiegészítő tevékenységeket is nyújtja térítésmentesen:

Előzetes tudásszintfelmérés
Képzési szükségletek felmérése és képzési tanácsadás
Pályaorientációs tanácsadás

A képzésekkel, képzési programokkal, valamint a kiegészítő szolgáltatásokkal kapcsolatban a PBGSZ Nkft. ügyfélszolgálati idejében (H-Cs: 08.30-15.00-ig, P: 08.30-12.00-ig) az ügyfélszolgálattal megbízott munkatársak állnak az érdeklődők rendelkezésére.
Elérhetőségeink: Pécsi Kereskedelmi Központ, PBGSZ Nkft. 7625 Pécs, Majorossy I. u. 36.

Piacsek László, 72/507-141, piacsek@pbkik.hu
Gáncs Katalin, 72/507-105 gancs@pbkik.hu

A képzés nyilvántartásba vételi száma: E-001772/2018/D002
A PBGSZ Nkft. nyilvántartásba vételi száma: E-001772/2018
A képzés Adatvédelmi tájékoztatója itt olvasható.

ScaleMeUp! Innováció menedzsment tréning a nemzetközi piacra jutás érdekében
2018-06-18 12:30 - 17:00 | Pécsi Kereskedelmi Központ
A tréning célja, hogy felkészítse az ígéretes fejlődési potenciállal bíró vállalkozásokat az innováció menedzsment feladataira, különös tekintettel a nemzetközi piac kihívásaira. Az innováció menedzsment a digitális világban egyre inkább értékközpontúvá válik, és mindinkább a közvetlen fogyasztói igények irányába fordul. Tréningünk a mai tudásunk szerinti legfrissebb tudást igyekszik átadni, leginkább azzal, hogy felmutassa a ma hatékony innováció menedzsment módszerek skáláját egy újszerű értékinnovációs gondolkodás megindításához.
Trénerek:
Keresnyei János MBA, PDACCI
Dobay Balázs ACC coach, D-Lab Consulting
PROGRAM
12:30 – Regisztráció, networking
13:00 – Köszöntések, bemutatkozások
13:15 – Innováció és kreativitás

Innovációs modellek
Szellemi Eszköz Menedzsment – az innováció motorja

14.30 – Kávészünet 15’
14.45 – Értékinnováció

Kék Óceán Stratégia (gyakorlattal)
Design thinking (gyakorlattal)

16.00 – Kávészünet 15’
16:15 – Üzleti modell tervezése

Miért más, mint az üzleti terv?
Hogyan tervezzünk Business Modell Canvasban (gyakorlat)
Milyen a Creative Project Canvas?

A tréning értéke: 30 000 Ft / fő.
Az Enterprise Europe Network „GRO/SME/16/B/07 – Support young innovative companies scaling-up their activities in the Single Market” támogatásának köszönhetően a részvétel díjmentes, de regisztrációhoz kötött.
ScaleMeUp! Pécs 2018.06.18 – Meghívó
